መግቢያ
አይዛክ ኒውተን የተባለ ክርስቲያን ሳይንቲስት እንድህ ብሏል፡- ‹‹በጣም ታዋቂ በሆነ መሣሪያ በጠፈር ውስጥ ያለውን ማየት ችያለሁ፤ ነገር ግን መነጽሬን ጥዬ፣ በሬን ዘግቼ፣ ተንበርክኬ ከሰማይ ሰማይ በላይ ያለውን በጸሎት ማየት ችያለሁ፡፡ በመናጽር ያልታየ ሁሉ በጸሎት ይታያል፡፡

የጸሎት ኃይል   በወንድማገኝ አስፋው ለዲመካ አማኑኤል ህብረት ቤተክርስቲያን የተዘጋጀ

(መዝ (32)፡6)
11

፡
- ‹‹ስለዚህ ቅዱስ ሁሉ በምቹ ጊዜ ወደ አንተ ይለምናል፡፡ ብዙ የጥፋት ውኃም ወደ እርሱ አይቀርብም፡፡ አንተ ለእኔ መሸሸጊያዬም ነህ ከጣርም ትጠብቀኛለህ፤ ከከበቡኝም ታድነኝ ዘንድ ደስታዬ ነህ፡፡››
         ‘ 
(ኢሳ 55፡6)፡- ‹‹እግዚአብሔር በሚገኝበት ጊዜ ፈልጉት ቀርቦም ሳለ ጥሩት፤ ክፉ ሰው መንገዱን በደለኛውም ሀሰቡን ይተው፡፡››

ለክርስቲያን መጸለይ መብትም ግዴታም ነው፡፡ መብታችን ልጆች ስለሆንን ወደ አባታችን የምንቀርብበት ትልቅ ዕድል ነው፡፡ ይህንን ዕደል መጠቀም ደግሞ የተባረክን ያደርገናል፡፡ ከመንፈሳዊና ከሥጋዊ ኪሣራ ያድነናል/ይታደገናልም፡፡ ደግሞም ካልጸለን አደገኛ ኪሣራ ስላለ ግዴታም ነው፡፡

ክርስቲያን በምቹ ጊዜ፡-
· መከራ ሳይመጣ ሁሉ ጊዜ ይህን መብት መጠቀም አለብን፡፡
· እግዚአብሔር ቀርቦ ሳለ እግዚአብሔር በሥራ ላይ ሳለ ክርስቲያን መጸለይ አለበት፡፡ ምክንያቱም ብዙ የጥፋት ውኃ አለና፡፡ ይህን ጥፋት /ወጀብ ጸጥ ማድረግ የምንችለውና ልንመታው የምንችለው ስንጸልይ ብቻ ነው፡፡ 

ስለጸሎት አስፈላጊነት ማወቅ፡- (1ቆሮ 12፡1)፡-‹‹ስለ መንፈሳዊ ነገር ወንድሞች ሆይ÷ታውቁ ዘንድ እወዳለሁ፡፡
 
[bookmark: _GoBack](የሐዋ17፡30)፡- አለማወቅ ትልቅ አደጋ ነው፡፡ ማወቅ እውነቱ እንዲገለጥልን/እንድታወቀን ያደርጋል፡፡ የማናውቅ ከሆነ ማወቅ የሚገቡን እውነቶች እንደተዘጉብን ይኖራሉ፡፡ ካለማወቅ የተነሣ ብዙ ነገር ያመልጠናል፤ እኛም እንጠፋለን ብዙ ነገር እናጠፋለን፤ እናበላሻለን፡፡

(ሆሴዕ 4፡1-6)፡- ‹‹…ሕዝቤ እውቀት ከማጣቱ የተነሣ ጠፍቷል፤ አንተም እውቀትን ጠልተሃልና እኔ ካህን እንዳትሆንልኝ እጠላሃለሁ…››፡፡ ብዙ የእግዚአብሔር ሕዝብ እውቀት ከማጣቱ የተነሣ ብዙ ነገሮች እንደተሰወሩበት ይኖራል፡፡ እውቀትን የሚጠላውን ሕዝብና አገልጋይ እግዚአብሔር ይጠላል ይጥላልም፡፡

(ዮሐ 8፡32)፡- ‹‹እውነትን ታውቃላችሁ፤ እውነትም አርነት ያወጣችኃል፡፡›› ክርስቲያን ስለ መንፈሳዊ ነገር ካወቀ ያ ያወቀው እውነት ነፃ እንዲወጣ ምክንያት ይሆንበታል፡፡ ማወቅ በነጻነት እንድኖር፣ በነጻነት እንዲሠራ፣ በነጻነት እንዲያገለግል የሚረዳን መሣሪያ ነው፡፡ 
I. መጸለይ ማለት ምን ማለት መሆኑን የሚገልፁ 8 ነገሮች
1. መጸለይ ማለት ከእግዚአብሔር ጋር መነጋገር ሲሆን በመለኮታዊና በሰብአዊ መካከል የሚደረግ ንግግር ነው፡፡ ከሕያውና ዘላለማዊ ከሆነው ሁሉን ከሚያውቅ ሁሉን ከሚችል በሁሉ ሥፍራ ከሚገኝ ከእግዚአብሔር ጋር መነጋገር ነው፡፡ ዘፍ 21፡16-18 18፡7-12፣ 16-18 ሰው የራሱን ሃሳብ ለእግዚአብሔር፤ እግዚአብሔር ደግሞ ለሰው የራሱን የሚለዋወጡበት በጸሎት ነው (ኢያሱ7፡6-13)፡፡
2. ጸሎት በመለኮታዊነት ለክርስቲያን የተሰጠ መሣሪያ ሆኖ የሚጸልይ ሰው በእግዚአብሔር የሥራ አጀንዳ ውስጥ ገብቶ ተዋንያን የሚሆን ተግባር ነው፡፡ የእግዚአብሔር አጀንዳ ለሰው የማይታወቅ ሆኖ ሳለ እግዚአብሔር ግን ይህን አጀንዳ በሰው ልጆች መካከል እንዲፈጸም የሚፈልገው ጉዳይ ነው፡፡ ይህንንም ክርስቲያን ሊቀበል /ሊያውቅ የሚችለው በመጸለይ ብቻ ነው፡፡ ፨ በየዘመኑ ጌታ የራሱ የሆነ የሥራ አጀንዳና  ፕሮግራም አለው፡፡
3. መጸለይ ማለት እኛ ዝም ብለን ቆመን የእኛን ሥራ! /ልንሠራ የማንችለውን ሥራን እግዚአብሔር እንዲሠራ ማድረግ ነው/፡፡ (2ኛዜና 20፡3፤ 12-22)… ፈሩ የምናደርገው አናውቅም… ድብቅ ጦር አመጠባቸው፡፡ የምንጻልየው መለኮታዊ ወደሆነው ጌታ ስለሆነ… እንድሠራም የሚንፈልገው መለኮታዊ ሥራ ነው፡፡ ያንን በሥጋና በደም አናደርገውም፡፡ ስንጸልይን ግን መለኮታዊ የሆነ ጌታ መለኮታዊ ይሠራል ማለት ነው፡፡
4. መጸለይ ማለት የሥራችን፣ የኑሮአችን፣ የሕይወታችን እንዲሁም የአገልግሎታችን ጠላት የሆነውን ሰይጣን ዲያብሎስን እንዳይሠራ የምናስርበት ወይም ተመችቶት በነጻነት እንዳይሠራ ከልክለነው የምናስለቅቅበት ኃይል ነው፡፡
5. መጸለይ ማለት በመሸነፍ/በመገዛት ልባችንንና ነፍሳችንን በማፍሰስ በማዋረድ ወደ አሸናፊው እግዚአብሔር የሚንቀርብበት መንገድ ነው (ያዕ 4፡7፣ 1ኛሳሙ1፡10-15)፡፡ ለጸሎት የሚንቀርባቸው አቀራረቦቻችን ይህንን ሁኔታ ጉልህ ያደርጉልናል፡-
ሀ. እንብርክካችን
ለ. ልመናችን.
ሐ. ንስሃን/ምሕረትን መጠየቃችን በሙሉ የመሸነፋችን ምልክቶች ናቸው፡፡ በዚህም የአባትና ልጅ፣ ጌታና ባሪያ፣ የእግዚአብሔርና የሰው ግኑኝነት እናጠነክራለን/ጤናማ እናደርጋለን፡፡
6. መጸለይ ማለት ከእግዚአብሔር ጋር ያለንን ኅብረት የምናጠነክርበት፤ የተበላሸም ከሆነ የምናድስበት ብቸኛ መንገድ ነው፡፡ ወደ እግዚአብሔር በመቅረብ ዘወትር የእኛ ግንኙነት የተጠናከረ ይሆናል፡፡ ያም ብቻ ሳይሆን ድንገት ተበላሽቶም ከሆነ መልሰን፡-
· በንስሃ እናድሳለን፣
· በቃል ኪዳን እናድሳለን፣
· በጸጸት እናድሳለን፣
· ኪሣራችን ገብቶን እናድሳለን፡፡ 
7. መጸለይ ማለት ከእግዚአብሔር ኃይልን መቀበል ማለት ነው፡፡ 
· የሰው ልጅ በተፈጥሮው አካሉ ሠርቶ ለመጠቀም ዘወትር ምግብ ያስፈልገዋል፡፡ እንዲሁ ጸሎት ለመንፈሳዊ ሕይወትና አገልግሎት ብርታትን ከእግዚአብሔር ማግኘት የሚቻልበት መንገድ ነው፡፡ 
· ሰው ምንጊዜም ደካማ ስለሆነ ደካማ ጎኑን የሚሸፈንበት ኃይል ያስፈልገዋል፡፡ ኃይሉን ግን ማግኘት የሚቻለው በጸሎት ነው፡፡ ለዚህ ምሳሌያችን ጌታ ኢየሱስ ክርስቶስ ነው (ሉቃ 22፡39-44)፡፡ 
· ሰው በመከራውና በፈተናው ሰዓት ጉልበት የሚያገኘው በጸሎት ወደ እግዚአብሔር ሲቀርብ ነው፡፡ በፈተና፣በኃጢአት፣ በክፉ ሥራ እንዳንገባ ልንጠበቅ ሌላ ጉልበት አያስፈልገንም፡፡ ዋናው መንገድ በጸሎት ነው (ሉቃ 22፡46)፡፡  
8.  መጸለይ ማለት ማገልገል ማለት ነው፡፡ ጸሎት ከአገልግሎት ክፍል አንዱ ነው፡፡ 
· የጸጋ ሥጦታ አይደለም፤ ነገር ግን ጸሎት ሌሎችን ከምናገለግላቸው ከአገልግሎት ክፍል አንዱ ነው፡፡ (የሐዋ 12፡1-17)፡- በዚህ ክፍል ክርስቲያኖች ጴጥሮስን በእስር ቤት ባለበት በጸሎት ያገለግሉት ነበር፡፡ በታሠረበት ሄደው የማየት መንገድ ቢያጡም በውስጥ በጸሎት እየረዱት ነበር፡፡ ዛሬም እግዚአብሔር ሕዝባችንንና ምድራችንን መፍትሔ ከሌላው ችግር እንዲያወጣን በጸሎት ማገልገል እጅግ ይሻለናል፡፡ 

የጸሎት ዓይነቶች- በጸሎት
· በጸሎት እግዚአብሔርን ስለ ማንነቱ እናከብረዋለን እናመልካለን፣እንባርከዋለን፡፡ 
· ውዳሴ /ማደስ/ (ኤር 33፡1-3/ ስለ እግዚአብሔር ማንነት በመናገር ይጀምራል፡፡
· በጸሎትና በአምልኮ ውስጥ ሰፊ ክፍል መያዝ ያለው ስለማንነቱ ማክበር ማወደስ ነው (መዝ (90)፡2)፡፡ 
· የእግዚአብሔር ማንነት ስናይ የእኛን እንረሳለን፡፡ 
· በጸሎት ስላደረገልን/ስለውለታው እናመሰግናለን፡፡ 
· በጸሎት ኃጢአታችንን እንናዘዛለን (ነህም 1፡1-11)፡፡ 
· በጸሎት እንዲደረግልን ስለምንፈልጋቸው ነገሮች እንለምናለን፡፡ 
· እንድንለምን ነፃነት ተሰጥቶልናል (ማቴ 7፡1-11)፡፡ 
· እግዚአብሔር ራሱ በንግግር እንድንለምን ይፈልጋል፡፡ 
· ጸሎት ስለሌሎች ደግሞ እንማልዳለን (1ጢሞ 2፡1-2)፡፡ 
· ጸሎት ክልላዊ መሆን አይገባም፡፡ 
· ጸሎታችን እስከምድር ዳርቻ መዝለቅ አለበት፡፡
· እግዚአብሔር የሚናገረንን እንሰማለን (መዝ (65)፡1-3) (መዝ (85)፡8)፡፡ 
· እግዚአብሔር ይሰማል ይመልሳል፡፡ 
· እግዚአብሔር በሚናገረን ጊዜ አንቀበልም እኛ ገን ብዙውን ለእርሱ እንናገራለን፡፡
እግዚአብሔር የሚናገረን በተለያየ መንገድ ነው፡፡ በራእይ. በጸሎት. በመዝሙር፣ በስብከት፣ በሕሊናና በብዙ መንገድ ነው፡፡ 

PRAY
Praise: ማመስገንን ይወክላል 
Reflect: ማንጸበራቅ ለእግዚአብሔር ገልጠን ማሳየት እግዚአብሔርም ገልጦ ያሳያል፡፡ 
        የሳናክሬምና የሕዝቅያስ ሙግት 
Ask: መጠየቅ 
Yearn:  መናፈቅ /ጥማት/ ጥማታችንን እንገልጣለን፡፡ በጸሎት እናርፋለን፣ እንረካለን፣ እናራግፋለን፡፡ 

ዶ/ር መለሰ ወጉ
በጸሎት የማይቻል ሁሉ ይቻላል በሚል መጽሐፋቸው ስለ ጸሎት ያሉት አንዳንድ አሳቦች፡-
· ጸሎት ከእግዚአብሔር ጋር የሚደረግ የልብ ውይይት ነው፡፡
· ጸሎት ነፍስን ወደ እግዚአብሔር ማንሣት ነው፡፡
· ጸሎት ከእግዚአሰብሔር ጋር መዋሃድ ነው (መዝ 65፡2)
· ጸሎት ልብን ለጌታ ገልጦ ማሳየት ነው፡፡
· ጸሎት የውስጥን ጥማት መግለጽ ነው፡፡
· ጸሎት መንፈሳዊ ቁልፍ ነው፡፡
· ጸሎት አማኝ ጌታን በቅርብ የሚያውቅበት ነው፡፡
· ጸሎት የአምላክ ተስፋ በሥጋ የሚገለጥበት ነው፡፡
· ጸሎት የአምላኩን Plan /እቅድ/ የሚያውቅበት ነው፡፡
· ጸሎት የአማኝ እስትንፋስ ነው፡፡ አማኝ ካልጸለየ ሕይወቱ ምውት ነው፡፡
· ጸሎት የኃይልና የሰላም ምንጭ ነው (ኤር 33፡3)፡፡ አገልጋይ በጸሎት ማገልገል ያለበት ኃይል እንዲመጣ ነው፡፡
· ጸሎት ጌታን መንካት ነው፡፡
· ጸሎት የተአምር መክፈቻ ቁልፍ ነው፡፡ 
· የሚጸልዩ ሰዎች የእግዚአብሔርን ክንድ በላይ በሰማይ ያንቀሳቅሳሉ፡፡
· የማይጸልይ ክርስቲያን ከውኃ ውስጥ እንደወጣ ዓሣ ነው፡፡ የዓሣ ሕይወቱ በውኃ ውስጥ ነው፡፡ ከውኃ ውስጥ ከወጣ ይሞታል፡፡ እንዲሁም ክርስቲያን ከጸሎት ሕይወት ወጥቶ ከቀረ በሕይወቱ የሞተ ነው፡
· ሰው አንገት ከተቆረጠ መኖር አይችልም፤ ሌላው አካሉ ቢቆረጥ አይሞትም፡፡ የክርስቲያን አንገት ጸሎት ነው፡፡ ጸሎት የሌላው ክርስቲያን አንገት የተቆረጠውን ሰው ያመለክታል፡፡

II. የጸሎት ጥቅሙና በረከቱ
1. እግዚአብሔር ብቻ የሚሠራውን ሥራ የምንሠራው በጸሎት ነው፡፡
(ኤር 33፡3 ‹‹… ወደ እኔ ጩኽ፤ እኔም እመልስልሃለሁ አንተም የማታውቀውን ታላቅና ኃይለኛ ነገር አሳይሃለሁ››)፡
          ስንጸልይ እግዚአብሔር ይሠራል፤        ካልጸለይን እኛ እንሠራለን ብሏል፡፡ ሃድሰን ተይለር
· ጸሎት ዓለምን የሚያንቀሳቅሰውን ክንድ ያንቀሳቅሳል፡፡ 
· ዳንኤል የአናብስትን አፍ የዘጋው በጸሎት ነው (ዳን 6)፡፡ ሰው ሊሠራ የማይችላውን
· መርዶክዮስና አስቴር የማይለወጣውን የሜዶንና የፈርስን ሕግ የገለበጡት የእስራኤል መጥፋት የጠላቶቻቸው መጥፋት ሆኖ የተቀየረው በጸሎት ነው (አስ 4-12)፡፡
· አብያና ኢዮሳፍጥ በድብቅ ጦር ጠላቶቻቸውን እንዲመቱና ያልጠበቁትን አስደናቂ ድልን የተቀደጁት በጸሎት ነው (2ዜና 13፣ 2ዜና 20)፡፡
· የዓለምን መንግሥታት በሙሉ ያንበረከከው ሰናክሬም ያለ አንድ ጦር ተዋርዶ ወደ ምድሩና ቤቱ እንዲመለስ የሆነው በጸሎት ነው (ኢሳ 36-37)፡፡
· ጸሐይ እንዲቆም ጨረቃም እንዲዘገይ ኢያሱ ያደረገው በጸሎት ነው (ኢያሱ 10፡6-14)፡፡
2. ስንጸልይ እግዚአብሔር ብቻውን ሊቆጣጠር የሚችለውን ተፈጥሮን እንቆጣጠራለን፡፡
· ስለዚህ መጸለይ ማለት የመለኮታዊ ተግባር ተሳታፊ መሆን ማለት ነው፡፡
· ሰውን ከዚህ ዓለም ከፍ አድርጎ በሰማየት ከሚከናወነው ተግባር ተቋዳሽ የሚያደርገው ነገር መጸለይ ነው፡፡ ስለዚህ መጸለይ የመለኮት ተግባር በመሆኑ መደሰት አለብን፡፡ ራሳችንን ዕድለኞች አድርገን መቁጠር አለብን እንጂ እንደ ሸክም መቁጠር የለብንም፡፡
· የጸሎተኛ ሰው የሥራው ቢሮ በሰማይ ነው፤ ዋና ሥራ አስኪያጁ እግዚአብሔር ነው፡፡ የዓለምን ፋይል ሁሉ እንገለብጣለን፡፡ የምንሠራው ወረቀት ወርቃማ ነው፤ ሥራው ቅነሣ የሌለበት ነው ሃሌሉያ!!
· መጸለይ ማለት ከእግዚአብሔር ጋር መነጋገር ሲሆን እግዚአብሔር ወልድና እግዚአብሔር መንፈስ ቅዱስ የተሳተፉበትና እየተሳተፉ ያሉበት ጉዳይ ነው፡፡ በመሆኑም እጅግ ታላቅ አገልግሎት ነው፡፡ (ሮሜ 8፡26-27‹‹…መንፈስ ቅዱስ በማይናገር መቃተት ይማልድልናል…››)፡፡ 
ጌታ ኢየሱስ በምድር ላይ በሚያገለግልበት ወቅት ሳይሰለች ይጸልይ ነበር፡፡ በወንጌላት ውስጥ ለ17 ጊዜያት ያህል ኢየሱስ እንደጸለየ ተጽፏል፡፡
ሀ. በሕይወቱ በጣም ወሳኝ በሆኑ ወቅቶች የተለየ ጸሎት ይጸልይ ነበር 
· ተጠምቆ ከወጣ በኋላ ለአገልግሎቱ ዝግጅት ጸለየ (ሉቃ 3፡21)፡፡
· ደቀ መዝሙርቱን ለመጥራትና ሐዋርያት ብሎ ሊሾማቸውና ሊሰይማቸው ሌሊቱን ሙሉ ጸለየ (ሉቃ 6፡12)፡
· መሲህ መሆኑንና የእግዚአብሔር ልጅ መሆኑን ከመግለጹ በፊት /For Unknown Reason/ ረዥም ሰዓት ወስዶ ጸለየ (ሉቃ 9፡18)፡፡
· በተራራ ላይ ክብሩን በገለጠ /በተለወጠ/ ጊዜ ዋጋ ከፍሎ ጸለየ (ሉቃ 9፡28-36)፡፡
· በጌቴሴማኒ አትክልት ቦታ ሆኖ የእግዚአብሔር እርዳታ ይሆንለት ጸለየ (ሉቃ 22፡39-40)፡፡
· በመስቀል ላይ በጣር ላይ ሆኖ ወደ አባቱ ጸለየ (ሉቃ 23፡34)፡፡
· አምስት ሺህ ሕዝብን በአምስት እንጄራና በሁለት ዓሣ በመገባ ጊዜ ነጥቀው ሊያነግሱት ሲፈልጉት እምብ ብሎ ሄዶ ጸለየ (ዮሐ 6፡15)፡፡

   ለ. የምድር ላይ መንፈሳዊ አገልግሎቱ በጸሎት የታጀበ ነበር፡፡
· በሽታኞችን ከመፈወሱ በፊት ይጸልይ ነበር (ሉቃ 5፡15-26)፡፡
· የጌታን ጸሎት ከማስተማሩ በፊት ይጸልይ ነበር (ሉቃ 11፡1-13)፡፡

   ሐ. ለተአምራቶችና ለፈውስ ጸልዮአል፡፡
· አምስት ሺህ ሰዎችን ከመመገቡ በፊት ጸልዮዋል (ማር 4፡4)፡፡ በተአምራቶቹ ወቅት ጸልዮዋል፡፡
· ብዙ ሕዝብ በፈወሰ ጊዜ ተለይቶ ሄዶ ጸለየ (ማር 1፡32-45)፡፡
· ዲዳውን በፈወሰ ጊዜ ጸልዮዋል (ማር 7፡34)፡፡
· አልኤዘርን ከሙታን ባስነሣ ጊዜ ጸልዮዋል (ዮሐ 11፡41)፡፡

   መ. ለሌሎች የምልጃ ጸሎት ጸልዮላቸዋል፡፡
· ለአስራ አንዱ ጸልዮላቸዋል (ዮሐ 17፡6-19)፡፡
· ለጠቅላላ ቤተ ክርስቲያን ጸልዮላታል (ዮሐ 17፡20-26)፡፡
· በመስቀል ላይ በሚስማር ለቸነከሩት ጸልዮዋል (ሉቃ 22)፡፡
· ለጴጥሮስ ጸልዮለታል (ሉቃ 22፡32)፡፡ *ይህ የሚያሳየን የኢየሱስ ሕይወት በጠቅላላው በጸሎት የታጀበ /የተሞላ/መሆኑን ነው፡፡

3. በዲያብሎስና በበሽታ ላይ በጸሎት ድልን ተቀዳጅተናል፡፡
በስድስት መንፈሳዊ የጦር መሣሪያዎች የተነሣ ክርስቲያን በጠላት ላይ ድልን ይቀዳጃል፡-
ሀ. በጸሎት (ኢዮብ 1፡5-10)፡- መጸለይ ማለት እግዚአብሔርን ለሥራ ማንቀሳቀስ ነው፡፡ በመሆኑ እግዚአብሔር በእኛ ጉዳይ በጸሎታችን ምክንያት ስለሕዝቡና ስለ ቤተ ክርስቲያን መንቀሳቀስ ስጀምር ወይም በሙሉ ክብሩ ጋር ሲንቀሳቀስ ሰይጣን የሥራ ኃይሉ፣ እጁና እግሩ ይታሰራል፡፡ ስለሆነም የሚጸልይ ክርስቲያን ድል አድረጊ ብርቱ ሆኖ ያገለግላል፡፡
ለ. በቃሉ (ራእ12፡10)፡- የእግዚአብሔር ቃል በእግዚአብሔር እስትንፋስ የተጻፈ ከመሆኑም በላይ መልካሙን እንድናደርግ ክፉውን እንድንተው ወደ እግዚአብሔር እንድንቀርብ እንድንፈራውና እንድናመልከው የሚመረን ቃል በመሆኑ ሰይጣንን ድል ማድረግ እንችላለን፡፡
ሐ. በኢየሱስ ደም (ራእ 12፡10-12፣ ዘጸ 12፡13)፡- (በ1ዮሐ1፡9 ‹‹የልጁም የኢየሱስ ክርስቶስ ደም ከኃጢአት ሁሉ ያነጻል…››) ተብሎ እንደተጻፈ ሁሉ የእኛ ኃጢአት በኢየሱስ ደም ከታጠበ ሰይጣን ሊፈትነን፣ ሊያጠቀንና ሊሰለጥልብን ምንም መንገድ የለውም፡፡ ክርስቲያን ሕይወቱ በኢየሱስ ደም የታጠበ /የሚታጠብ በመሆኑ ሰይጣን አድራሻው በክርስቲያን ሰፈር አይሆንም፡፡
መ. በቅድስና ሕይወት (ኢዮብ 1፡8)፡- የተቀደሰ ሕይወት ማለት እግዚአብሔርን የሚያስደስት ሕይወት ነው፡፡ እግዚአብሔርን የሚያሳየንና እግዚአብሔር እኛና የሚያይበት ሕይወት ነው፡፡ እግዚአብሔር የከበረበት ሕይወት ሲሆን እግዚአብሔር በሕዝቡና በቤቱ ውስጥ /መካከል በነጻነት እንዲመላለስ የሚያደርገው ማለት ነው፡፡ (በ1ተሰ 4፡1-11) ባለው ክፍል ቅድስና የክርስቲያን መለየውና በሕይወቱ ማዕከላዊ ቦታ የሚሰጠው ነው፡፡ 
ሠ. በመንፈስ ቅዱስ ተሞላ ሕይወት (ሉቃ 4፡1፤19)፡- በመንፈስ ቅዱስ የተሞላ ሕይወት ማለት ድል አድራጊ  አሸናፊ  ሕይወት ነው፡፡ ይህ ዓይነት ሕይወት ለጠላት ለዲያብሎስ በጅ የማይል እጅ የማይሰጥ ሕይወት ነው፡፡ በመንፈስ ቅዱስ ስንሞላ ድካም፣ ስንፍና፣ እንቅልፍ የተሸነፈ ይሆናል፡፡ የመንፈስ ቅዱስ ኃይል ያነቃቀናል፡፡ ተራው ክርስቲያን ታግሎ ያቀተውና የተሸነፈበት ነገር በመንፈስ ቅዱስ ኃይል ለተሞላው ሁሉ ቀላል ይሆናል፡፡ በሌሊት ተነሥቶ መጸለይ፣ በየዕለቱ የእግዚአብሔርን ቃል ማንበብ፣ ኃጢአትን ድል ማድረግ፣ ረዥም መንገድ ተጉዞ ማገልገል፣ ያለስንፍናና ያለስልችት በአገልግሎት መትጋት በመንፈስ ቅዱስ የተሞላ ሕይወት ባህሪያት  ናቸው፡፡
ረ. በእምነት፡-  ሦስት ዓይነት እምነት አለ፡፡
· የደህንነት እምነት
· የመንፈሳዊ ሕይወት ልምምድ /አጠቃላይ የሚያድግ እምነት
· የጸጋ ስጦታ እምነት ናቸው፡፡ በአጠቃላይ እምነት በእግዚአብሔርና በቃሉ ተስፋ ጸንተን ቆመን ሰይጣንን ድል የምናደርግበት ነው፡፡
4. ጸሎት ሁሉን የማሸነፍ ኃይል አለው፡፡  
ሀ. ጸሎት እግዚአብሔርን ያሸንፋል፡፡ በመጽ/ቅ ውስጥ ታላላቅ ሰዎች የምንላቸው እግዚ/ሔርን ያሸነፉ ሰዎች ናቸው፡፡ 
(መዝ 40፡1)   ‹‹ቆይቼ እግዚአብሔርን ደጅ ጠናሁት እርሱም ዘምበል አለልኝ፡፡››
(ሉቃ 11፡8)   ‹‹…ባልንጄራ /ወዳጁ/ ስለሆነ ባይሰጠውም ስለንዝነዛው ይሰጠዋል፡፡››
(ሉቃ 18፡1-7) ‹‹…ቀንና ሌሊት ወደ እርሱ ለሚጮኹ ለምርጦቹ ፈጥኖ ይፈርድላቸዋል፡፡››
(ዘጸ 32፡9-10) ‹‹… እኔም ይህን ሕዝብ አየሁት አንገተ-ደንዳና ሕዝብ ነው፡፡ ቁጣዬ እንዲቃጣልባቸው÷ እንዳጠፋቸውም ተውኝ÷ አንተንም ለታላቅ ሕዝብ አደርግሃለሁ አለው…፡፡››
(ዘጸ 32፡11-17) ‹‹… በሕዝቡ ላይ ሊያደርግ  ስላሰበው ክፋት ራራ፡፡››
፨ በጸሎታችን የእግዚአብሔርን የቁጣ አሳብ ወደ ምሕረት እንቀይራለን፡፡ የታሪክና የመጽሐፍ ቅዱስ ሰዎች /GAP FILLERS/ ይባላሉ፡፡ (ሕዝ 22፡30) በፈረሰበት በኩል በእግዚአብሔር ፊት እየቆሙ የእግዚአብሔር ቁጣ በምድር ላይ እንዳይወርድ የሚያግዱ ናቸው፡፡
(ዮናስ 3፡1-10) የነነዌ ሰዎች ከከብት አንስቶ እስከ ሰው፣ ከሕጻን አንስቶ እስከ ሽማግሌ፣ ከተራ ሰው አንስቶ እስከ ንጉሥ በጾም ጸሎት የንስሐ ጸሎት በመጸለያቸው የእግዚአብሔር የቁጣ አሳብ ተቀየረ፡፡ 
(መዝ 2፡8) ‹‹ለምነኝ አሕዛብን ለርስትህ፤ የምድርንም ዳርቻዎች ለግዛትህ እሰጣለሁ ይላል፡፡›› 
(ዘፍ 32፡22-32) ያዕቆብ እግዚአብሔርን አሸነፈ፡፡

  ለ. ሰይጣንን ድል የምናደርገው /የምናሸንፈው/ በጸሎት ነው፡፡ (2ቆሮ 10፡3-6)
  ‹‹እንደ ሰው ልማድ አንዋጋም፤ የጦር ዕቃችን ሥጋዊ አይደለምና፡፡ ምሽግን ለመስበር ግን በእግዚአብሔር ፊት ብርቱ ነው፡፡ የሰውንም ሐሳብ በእግዚአብሔርም እውቀት ላይ የሚነሣውን ከፍ ያለውን ነገር ሁሉ እናፈርሳለን፡፡ ለክርስቶስም ለመታዘዝ አእምሮን ሁሉ እንማርካለን፡፡ መታዘዛችሁም በተፈጸመ ጊዜ አለመታዘዝን ሁሉ ልንበቀል ተዘጋጅተናል፡፡››
(1ጴጥ 5፡8-9) ‹‹… በመጠን ኑሩ፤ ንቁም ባለጋራችሁ ዲያብሎስ የሚውጣውን ፈልጎ እንዲሚያገሣ አንበሳ ይዞራልና… በእምነት ጸንታችሁ ተቃወሙት፡፡›› 
(ያዕ 4፡7)‹‹… ዲያብሎስን ግን ተቃወሙ ከእናንተ ይሸሻል፤ ወደ እግዚአብሔር ቅረቡ ወደ እናንተ ይቀርባል::››
፨ የክርስቲያንን ጠላት ማጥቂያ፣ መርቻ፣ ማስፈራሪያ፣ ማስደንገጫ፣ መግቢያ መውጫ ማሳጫ፣ ማደነጋገሪያ፣ ማወኪያ ብርቱ መሣሪያ ጸሎት ነው፡፡ ምንም ይሁን በጸሎት የደከመ ክርስቲያን በጠላት ተጠቂ ነው፡፡ ምንም ይሁን በጸሎት የሚበረታ ክርስቲያን ጠላትን አጥቂ ነው፡፡

 በጸሎት ድል የምናደርጋቸው የጠላት የዲያብሎስ ድርጅቶች እነማን ኛቸው?
ክፉ መንፈሳዊያን ሠራዊት አምስት የሥልጣን ተዋረዳዊ ደረጃ አላቸው፡- 
· ዲያብሎስ/Lucifer/;- GLOBAL (2ቆሮ 4፡4፣ ዮሐ 12፡31፣ ማቴ 12፡29፣ ሉቃ 10፡18፣ የሐዋ 6፡18፣ማቴ 4) 
· አለቆች /PRINCIPALITIES/:- NATIONAL (ዳን 10፡13) “የፋርስ አለቃ ’’
· ሥልጣናት /AUTHORITIES:- REGIONAL POWERS አንድ ክሊል ከሌላ ክሊልና ቀጠና ፈጽሞ ይለያል፡፡
· ገዦች /RULERS:- ZONAL OR SUB DISTRICT በአንድ ክሊል ያሉ የተለያዩ ዘሮች፣ ወረዳዎች የተለያዩ መንፈሳዊ ይዘት አላቸው፡፡ ይህ እንደ ጎሣው የተለያየ የጠላት ተጽዕኖ ይታያል፡፡
· ሠራዊት /HOSTS / (ያዕ 4፡7) ‹‹እንግዲህ ለእግዚአብሔር ተገዙ፤ ዲያብሎስን ግን  ተቃወሙ ከእናንተ ይሸሻል፤ ወደ እግዚአብሔር ቅረቡ ወደ እናንተ ይቀርባል፡፡››
*(ሉቃ 9፡1) ‹‹አሥራ ሁለቱንም ሐዋርያት በአንድነት ወደ እርሱ ጠርቶ በአጋንንት ሁሉ ላይ ደዌንም ይፈውሱ ዘንድ ኃይልና ሥልጣን ሰጣቸው፡፡››
*(ማር 9፡24-29፣ ማር16፡17-20) በሚከተሉት ምልክቶች ቃሉን ያጸነ ነበር፡፡ ዳንኤል የፈርስን መንግሥት የተቋቋመውን ኃይል ያሸነፈው በጾም ጸሎት ኃይል ነበር፡፡ ጌታ ኢየሱስም ይህ ወገን በጾምና በጸሎት በቀር በሌላ አይወጣም አለ፡፡ ፨ መንፈሳዊ ውጊያን የሚያሸንፍ ብርቱ መሣሪያ ጾም ጸሎት ነው፡፡
*እስራኤልንና መርዶክዮስን ለማጥፋት ሰይጣን ሐማን ባስነሣ ጊዜ ሀሳቡንና የአገሩን ሕገ መንግሥት የገለበጠው ጾም ጸሎት ነው፡፡ 

ሐ. ማንኛውንም ፈተናና ለመንፈሳዊ ነገር ተቃራኒ ሁኔታዎችን የምናሸንፈው በጸሎት ነው፡፡
(ማቴ 26፡40-41)‹‹ ወደ ፈተና እንዳትገቡ ትጉና ጸልዩ፤ መንፈስ ተዘጋጅታለች ሥጋ ግን ደካማ ነው፡፡››
(2ዜና 13፡15) የይሁዳ ሰዎች አብያ በኢዮርብዓም ላይ በጮኹ ጊዜ እግዚአብሔር እስራኤልንና ኢዮርብዓምን በአብያና በይሁዳ ፊት መታቸው፡፡
(2ዜና 20፡22) ዝማሬውንና ምስጋናውን በጀመሩ ጊዜ ይሁዳን ልወጉ በመጡ በአሞንና በሞአብ ልጆች በሴይርም ተራራ ሰዎች ላይ እግዚአብሔር ድብቅ ጦርን አመጠባቸው፤ እነርሱም ተመቱ፡፡››
 
፨ ሁል ጊዜ በየቀኑ በተለምዶ ኑሮአቸውንና በመንፈሳዊ ሕይወታችን ሰይጣን ፈተና ማምጣቱ አይቀርም፡፡ እኛን ለመጣል፣ ለማጥቃት፣ ለማጥፋት፣ የተለያዩ ስልቶችን /Strategies/ በመቀየስ የፈተና ጦርነት ይከፍትብናል፡፡ ስለሆነም ይህንን ጥቃት በድል የምንወጣው በጸሎት ብቻ ነው፡፡ ይህ ብቻ ሳይሆን ግራ የሚቡን ሁኔታዎች አሉ፡፡ ለውሳኔ የምንቸገርባቸው ሁኔታዎች  ብዙ ናቸው፡፡ ለዚህ ታዲያ መመሪያ አቅጣጫ ጌታ የሚያሳየን በጸሎታችን ነው፡፡ ስለዚህ ነው የማይጸልዩ ሰዎች በፈተና የተሸነፉ የሚሆኑት፡፡

መ. ዓለምን የምናሸንፈው በጸሎት ኃይል ነው፡፡
(1ዮሐ 2፡15-17) ‹‹ዓለምን ወይም በዓለም ያሉትን አትውደዱ፤ በዓለም ያለው ሁሉ እርሱም የሥጋ ምኞትና የዓይን አምሮት ስለ ገንዘብም መመከት ከዓለም ስለሆነ እንጂ ከአባት ስላልሆነ ማንም ዓለምን ቢወድ የአባት ፍቅር በእርሱ ውስጥ የለም፡፡ ዓለሙም ምኞቱም ያልፋሉ የእግዚአብሔርን ፈቃድ የሚያደርግ ግን ለዘላለም ይኖራል፡፡››
(2ጢሞ 4፡9) ‹‹ ዴማስ አሁኑን ዓለም ወደ ትቶኛል፡፡››
፨ በምንጸልይበት ሰዓት ሰማይ ተከፍቶ የእግዚአብሔር ክብር የማያልፈውን የዘላለምን ሕይወትን ክብር ማየት እንጀምራለን፡፡ ጸሎት ወደ ሦስተኛ ሰማይ ይወስደናል፡፡ ምድርን ያስረሰናል፡፡ ያስንቀናል፡፡ ጸሎት እግዚአብሔርን ሰማያዊ ነገሮችን እንድናደንቅ ያደርገናል፡፡ ምድርንና ምድራዊ ክብርንና ጥቅምን እንድንንቅ ያደርገናል፡፡ ክርስቲያን በጸሎት ሲበረታ በምድር ላይ ያለው ክብሩም ይናቃል፡፡ ሰማያዊው ግን ይከብራል፡፡ 

ሠ. ሥጋችንን የምናሸንፈው በጸሎት ነው፡፡ (ሮሜ 7፡22፣ ገላ 5፡24-25) ክርስቲያን በሚጸልይበት ሰዓት የወደቅ አዳማዊ ባህሪይ ይደክማል፡፡ በተለይም ጾም ጸሎት የሥጋ ምኞትን፣ መሻትን ለማሰር ወይም ለመለጎም የምንችለው በጸሎት ነው፡፡ ክርስቲያን የማይጸልይ ከሆነ ሥጋዊነት፣ ትዕቢት፣ ፍትወት፣ ግብዝነት… ይበረተበትና በቀላሉ ይወድቃል፡፡
 
5. ጸሎት ሰማይን ይከፍታል /Prayer is  a Master Key/፡፡
(ሉቃ 3፡21)‹‹… ሲጸልይም ሰማይ ተከፈተ÷ መንፈስ ቅዱስም በአካል መልክ…፡፡›› (ማቴ 17፡2-5)  ኢየሱስም ሲጸልይ ሰማይ ተከፍቶ የእግዚአብሔርንና የኢየሱስን ክብር፤ የሁለቱንም ሰዎች /የሙሴንና የኤልያስን/ ክብር ተመለከቱ፡፡ ሰማያችን /መንፈሳዊው ነገራችን/ የዚህ ዓለም ገዥ በሆነው በሰይጣን የተዘጋ ስለሆነ ሥጋችን ሆነ  ልምምዳችን ሰማይን መክፋት ስለማይችል ሰማይን መክፋት የሚንችለው በጸሎት ነው፡፡ ሰማይ እንዴት ሊዘጋ ይችላል?
ሀ. ሰማይ በሰይጣን የተዘጋ ነው፡፡ ሰይጣን የዚህ ዓለም አምላክ ነው፡፡ (2ቆሮ 4፡4፣ ኤፌ 2፡2፣ ዳን 10፡13) የዚህ ዓለም ገዥ፣ የአየር አለቃ፣ የመንግሥታት አለቃ በመሆኑ የድልን የበረከት ሰማይ በጠላት በሰይጣን የተዘጋ በመሆኑኑ በጸሎት መክፋት አለበት፡፡ ስለዚህ ነው ከማንኛውም /Spiritual Discipline/ ይልቅ ሰይጣን ጸሎትን የሚጠላው፡፡ ሰይጣን ጸሎትን የሚቃወምባቸው መንገዶች እንመልከት፡-
· ወደ ጸሎት ስፍራ እንዳንመጣ ተቃራኒና ድንገተኛ ሁኔታዎችን፣ ስንፍናንና ስልችትን በአእምሮአችን መሳልና መቅረጽ ነው፡፡ ለምሳሌ፡-
· አገልግሎት የመብዛቱን ነገር ሰበብ በማድረግ አገልጋይ ጸሎትን ቸል እንዲል ማድረግ
· ልባችን ለጸሎት የተጠማ እንኳን ቢሆን ድንገተኛ ችግሮችን በመፍጠሩ እኛ በተፈጠረ ድንገተኛ ነገር ተጽናናተን እንድንተው ማድረጉ፤ ለምሳሌ፡- የስልክ ጥሪ፣ ሕመም፣ የእንግዳ መምጣት፣ ድንገተኛ ክስተት፣ ልቅሶ፣ ማኅበራዊ ችግር..፡፡
· ጸሎትን እንደ ትልቅና ከባድ ሸክምና አስቸጋሪ ሥራ በማስቆጠር ከጸሎት እንድንሸሽ በማድረግ፡፡
· ስለጸሎት በረከትና ጥቅም እውቀት እንዳይኖረን በማድረግ
· ስለጸሎት በረከትና ጥቅም እውቀት ቢኖረንም ወደ ተሳሳተ ልምምድ በመምራት ያስተናል፡፡
· በጸሎት ስፍራ ቆይታ እንዳይኖረን በማድረግ /ቶሎ ብለን ከጸሎት ቦታ እንድንነሣ ማድረግ፡፡ አንዱ ሰይጣን ጸሎትን የሚቃወምበት ስልት የጸሎትን ሰዓት አጭር ማድረግ ነው፡፡ ለምሳሌ፡-
· አንገብጋቢ የሆነ ብዙ ሥራ አለብህ ዛሬ ካላጨረስክ ችግር አለ፤ በዚህ ጉዳይ እጅግ የሚፈተኑ የቤተ ክርስቲያን መሪዎች ናቸው፡፡ ኃላፊነት ትልቁ የጸሎት አደጋ ነው፡፡
· እግዚአአብሔር ገና ስንጸልይ የልብን መሻትና ሸክም ሰምቷል፤ አይቷል በማለት፡፡
· እግዚአብሔር የጸሎትን ብዛት ሳይሆን የልብህን ቅንዓትና ንጽሕና ነው የሚመለከተው ማለት፡፡
· ጉልበትን በማደንዘዝ እንቅልፍን በማጫጫን ሌላ ቀጠሮ ክስተት በማስነሣት ሌላ ቀጠሮ በማሳሰብ ከጸሎት ቦታ ቶሎ ተነስተን እንድንሄድ በማደረግ በአየር ላይ በራሪዎች ያደርገናል፡፡
· አእምሮን በመዋጋትና ሀሳባችንን በማበታተን፡፡ 
· ሰይጣን የዕድሜ ልክ ጦረኛ ነው፡፡ ከዕድሜው ብዛት የተነሣ በጣም የረቀቀ የጦር ስልት/Strategy/ አለው፡፡ የእግዚአብሔር ሕዝብ ይህን የጦርነት ስልቱን ዘወትር በመማር /በማወቅ የሚመከበትን ዘዴ መቀየስ አለበት (2ቆሮ 2፡11)፡፡
· አንዱና ዋነኛ የጦር ስልት አእምሮአችን በጸሎት ሰዓት ከንቱ በሆነ ነገርና ዙሪያ እንድዋልል ማድረግ ነው፡፡ በተለይ ጸጥ ብለው የሚጸልዩ ሰዎች በዚህ የሚጠቁ ናቸው፡፡
· አንዳንዶች ተንበርክከው በአሳብ ንግዳቸውን ጀምረው ብዙ ብር አትርፈው ይነሣሉ፡፡
· ሌሎቹ ደግሞ ሙግት ተሟግተው ጨርሰው ይነሣሉ፡፡
· ሌሎች ደግሞ የቀኑን ሥራቸውን በተንበረከኩበት ሲገመግሙ ይደክማሉ፡፡
መፍትሔው፡- በአዝማቾች፣ ጎላ አድርገን በመጸለይና በመሳሰሉት አእምሮአችንን መጠበቅ እንችላለን፡፡ ብዙ ጊዜ ጠላትን አስቀድመን መቃወም፣ መገሰጽ፣ ማሰር ለዚህ ለድካም ለፈተና እንዳንደረግ ያደርጋል፡፡
· በሠራነው የኃጢአት ወቀሳ ምክንያት ጸሎታችን ሽባ ይሆንብናል፡፡
· ንስሐ እንዳንገባ የንስሐ አቅጣጫ ይከለክለናል፤ ይሰውርብናል፤ ልክ ነህ ንስሐ ልትገባ አትችልም፤ ይህን ያደረግኸው ችግር ስላለብህ ነው በማለት የተለያዩ ዘዴዎችን ያቀርባል፡፡
· ኃጢአታችንን እንዳናውቅ አውቀንም ከሆነ ዝንጉዎች እንድንሆን በማድረግ የንስሐን በር በመዝጋት፡፡ 
· ካለብን ኃጢአት የተነሣ ከእግዚአብሔር ጉብኝትና በረከት ውጪ ሆነን እየኖርን ከኃጢአታችን ጋር ተጠብቀን ያንን እንደ አማራጭ አድርገን ይዘን እንድንኖር በማድረግ ከድካም /ከኃጢአት ሸለቆ እንዳንወጣ ማድረግ፡፡
· የሠራነውን ኃጢአት ሰበብ በማድረግ ቀስ በቀስ ከጸሎት እንድንርቅና የጸሎት ቦታ ሁሉ የሚያሳፍርና የሚስጠላ እንደዲሆን ማድረግ ብርቱ የሆነ የጠላታችን የዲያብሎስ ፈተና ነው፡፡
· በጸሎት ፋንታ ሌሎች መንፈሳዊ ነገሮችን በመተካት እንድንጽናና በማድረግ ይዋገናል፡፡ ይህ ደግሞ ከሌሎቹ ሁሉ ዋና አደገኝነቱ እንዳንነቃ በማድረግ የጸሎት ሕይወታችንን ይገድላል፡፡ ለምሳሌ፡- 
· በመጸለይ ፋንታ ዝማሬን ብቻ እንድንተካ  --          የዘማሪያን ችግር፣
· በመጸለይ ፋንታ የመጽናናትን ቃል በመናገር               የሰባኪያን ችግር
· በመጸልይ ፋንታ ስለ እግዚአብሔር ቤት ሥራ ማውራት                 የመሪዎች ችግር
· በመጸለይ ፋንታ የመልእክት ዝግጅት ላይ ጊዜ ማጥፋት                 የስብከት ችግር
· በመጸለይ ፋንታ የቃል ጥናት ጊዜ አስፍቶ በመውሰድ ለጸሎት ጊዜ ጥቂት ወይም ጨርሶ ማጣት፡፡
· በመጸለይ ፋንታ ወሬ ብቻ እየቀዱ ሕይወትን በነቀዝ እንደተበላ እህል ዋጋ ቢስ ማድረግ፡፡ 
   ለ. ራሳችን አንኳክተን እንድንከፍት ስለሚፈልግ እግዚአብሔር ሰማይን ራሱ ዘግቶ እንድንጸልይ ይፈልጋል /በእግዚአብሔር በራሱ የተዘጋ ነው/፡፡ 
· ጸሎት በአባትና በልጅ /በእግዚአብሔርና በክርስቲያን መካል የሚደረግ የሚጥም ግንኙነት ነው፡፡ 
· ጸሎትን እግዚአብሔር የሰጠው አንዱና ትልቁ ምክንያት ከእግዚአብሔር ከራሱ ጋር እንድንገናኝ፣ እንድንጽናናና እንድንባረክ ነው፡፡ 
· ጸሎትን እግዚአብሔር ለእኛ የሰጠን ሌላው ምክንያት ከጌታ እጅ በመለመን ማንኛውንም ነገር እንድንቀበል ነው፡፡ ካልለመንን ልንቀበል አንችልም (ያዕ  4፡12)፡፡ 
· ሌላው ጸሎት የተሰጠን በመጸለይ ያለውን ድል፣ አሸናፊነት፣ ኃይልንም እንድንማር ነው፡፡ ስለሆነም እነዚህ በረከቶች በሙሉ የሚመጡት በመጸለይ እንድንለማመድ ጸልየን ለመክፋት እንድንችል ሰማይን እግዚአብሔር ራሱ አውቆ ዝግ ያደርግብናል (ማቴ 7፡7-10፣ መዝ 40፡1)፡፡
· ለማንኛውም ክርስቲያን የትኛውም ያህል ለእግዚአብሔር ታማኝ ቢሆን፣ የትኛውም ያህል ለእግዚአብሔር ቢሰጥ፣ የትኛውም ያህል መንፈሳዊ ነገሮችን ተረድቶ የሚከናውን ቢሆንም ለዚያ ሰው የበረከት፣ የኃይል፣  የእግዚአብሔር የልቡና የሥራው ፕሮግራምና ዓላማ እንዳይገለጥለት ሰማይ ዝግ ነው፡፡ ያንን ሰማይ ጸልየን መክፋት የማይቻል ከሆነ እንደተዘጋ ይኖርብናል፡፡ *በመጸለያችን ጌታ ምስጋናና ልመና ውደሴ ሲቀርብለት አምልኮ ስለሆነ ይደሰታል፤ ይረካል፡፡ እኛ አንድን ነገር ስናገኝ /ስንቀበል/ እንደምኖረን እርከታ እንዲሁ እግዚአብሔር ስንለምነው በመስጠቱ ሊረካ ስለሚፈልግ እንድንለምነው ይፈልጋልና እንለምነው አሜን፡፡
ሐ. በኃጢአት ምክንያት ሰማይ ዝግ ነው፡፡ 

6. ጸሎት ይለውጣል፡፡
ሀ. ጸሎት አስቀድሞ የሚጸልየውን ሰው ይለውጣል/ይቀይራል/፡፡ የሚጸልይ ሰው በጸለየ ቁጥር እየተለወጣ ይሄዳል፡፡ ስለሆነ ወደ እኛ የመጣውና የገባው መለኮታዊ ነገር እኛን ወደ መለኮታዊ ባሕሪይ /እግዚአብሔር አምላካችንን ወደ መምሰል ባሕሪይ እየለወጠን ይሄዳል፡፡
· ጸሎት ውስጣዊ ማንነታችንን ይለውጣል፡፡ ከእነዚህም ጥቂቶቹ፡-
· ውስጣዊ አመለካከታችንን ይለውጣል፡፡ ከእነዚህ ጥቂት መካከል የተለያዩ አመለካከቶች አለው፡፡ በተለይም መንፈሳዊና ሥጋዊ አመለካከት እጅግ የተራራቀና የተቃረነ አመለካት ነው፡፡
· ስንጸልይ ነገሮችን በእግዚአብሔር እይታ ማየት እንጀምራለን፡፡
· በጸለይን ልክና ቁጥር ለሚጠፉ ሰዎችና ለሚደረገው እርኩስት ለእግዚአብሔር ቤት ያለን ቅንዓት ጨርሶ የተለየ ይሆናል፡፡
· ለሌሎች ግድ የማይላቸው ነገር ለእኛ ግድ ሊለን አንድ ብሎ ይጀምራል፡፡ ለምን ቢባል በጸለይን ቁጥር ወደ ውስጣችን የሚገባው መለኮታዊ ኃይል በነገሮች ላይ ያለንን እይታ ጨርሶ ይለውጣል፡፡ ዓለም የሚታደንቀው ምድራዊ ነገር በእኛ ዘንድ የተናቀ ይሆናል፤ ዓለም የሚትንቀው ሰማያዊ ነገር ደግሞ በእኛ ዘንድ እጅግ እየከበረና እየደመቀ ይሄዳል (ዮሐ 2፡13)፡፡  
· የቅድስና ሕይወት ልምምዳችን፣ የጸሎትና የቃሉ ጥማት  ልምምዳችን ይቀየራል፡፡ በጸለይን ልክ የመንፈሳዊ ነገር ጥማት ይለቅብናል (ዕብ 12፡14)፡፡ ትቀደሱ ዘንድ ፈልጉ ይለናል፡፡ ለመቀደስ ያለን ፍላጎት የሚጨምረው በጸለይን ልክ ነው፡፡ የማንጸልይ ከሆነ የሕይወት ዝምታ ይኖራል፡፡ ወደ ውስጣችን ቅዱስ ኃይል ድል አድረጊ፣ አሸናፊ፣ ኃይለኛ ኑሮ እንድንኖር ያደርገናል /ይፈልጋል/ ምክንያቱ ምንድነው ቢባል እግዚአብሔርን እንድንመስል ስለሚፈልግ ነው፡፡ ጌታን እየመሰልን የምንኖረው ሦስቱ መሠረታዊ የክርስቲያን መንፈሳዊ ልምምዶች በሕይወታችን ጸንተው ብኖሩ ነው፡፡ እነርሱም፡- ቅድስና፣ ጸሎትና ቃሉ ናቸው፡፡ ሦስቱም ትጋትንነሰ መሰጣትን ከእኛ የሚፈልጉ ናቸው፡፡ ተግተን ለፍተን እንገኘዋለን፡፡
· የእርካታችን አቅጣጫ /ፍላጎታችን/መሸታችን/ምኞታችን/ ይቀየራል፡፡ ድሮ ያረከናል የምንለው ነገር በሌላ ይተካል፡፡ ዳዊት ሲናገር፡- (መዝ 17፡15) ‹‹እኔ ግን በጽድቅ ፊትህን አያለሁ፤ ክብርህን ሳይ እጠግባለሁ›› ብሏል፡፡ እንዲሁም ለእኛ ከፍተኛ ጥጋቢ የእግዚአብሔር ፊት ይሆንልናል፡፡ የመስቀሉ ሥር/ የጌታ እግር ከማንኛውም ስብ የበለጠ ያረካል፡፡  ዳዊት እንደገና (መዝ 16፡8-11) ‹‹ሁል ጊዜ እግዚአብሔርን በፊቴ አየዋለሁ፤ በቀኔ ነውና አልታወክም፤ ስለዚህ ልቤን ደስ አለው፤ ሥጋዬም ደግሞ በተስፋ ታድራለች… የሕይወትን መንገድ አሳየኸኝ፤ ከፊትህ ጋር ደስታን አጠገብኸኝ÷ በቀኝህም ዘላለም ፍሥሐ አለ›› ይላል፡፡ በጸለይን ቁጥር የእግዚአብሔርን ፊት፣ የእግዚአብሔርን ነገር፣ የነፍሳትን መዳን፣ ቤተ ክርስቲያን መስፋት/ የእግዚአብሔር መንግስት መስፋት/ ዋናው የደስታችንና የእርካታችን ምንጭ ይሆንልናል (መዝ 42፡1-2፣ 63፡1-2)፡፡
· ጸሎት ውጫዊ ማንነታችንን ይለውጣል፡፡
· ባህሪያችንን ይቀይራል /Our Character/:: 
ውስጥ የሚለው ነገር ሁል ጊዜ በውጭ ይገለጻል፡፡ የምንመኛው ነገር፣ የምንወደው ነገር፣ የምንናፍቀው ነገር ሁል ጊዜ በውጭ ይንጸባረቃል፡፡ ውስጣችንን የተቆጣጠረው ነገር በውጫዊ ጸባያችን/ባህሪያችን/ ላይ አስደናቂ የሆነ ለውጥ እያሳየ ይሄዳል፡፡ ቁጡ ሰው ገርም መሆን ይጀምራል፡፡ የሚቾክል መረጋጋት ይጀምራል፡፡ የሚያጉረመርም ሰው አመስገኝ መሆን ይጀምራል፡፡ ከንቱ ነገርን መለፍለፍ የሚያበዛ ሰው ዝም ማለትን ይመርጣል፡፡ ከሰው ጋር መግባባት የሚያቅተው ነገር ቢኖር ለሚጸልይ ሰው በጉልበቱ ተንበርክኮ በጸሎት ላይ እያለ ሰውን አያሰናክልም፡፡ ስለሆነም ጸባዩ /ባህሪይውን ጌታ ይናገረዋል፤ ልክ አይደለህም ይለዋል/ እርሱም/እርሷም/ ይናዘዛል/ ትናዘዛላች፡፡ ቃል ኪዳን ማድረግ እንጀምራለን፡፡ በቃኝ ጌታ ሆይ ይቅር በለኝ ብለን እንነሣለን፡፡ ከዚህ የተነሣ እንደገና የምንተውበትን አቅም ጌታ ይሰጠናል፡፡ ሁለተኛ ደግሞ እኛ በወሰንነው አቋም /በገበነው ቃል ኪዳን እንጸናለን፡፡ ስለዚህ በመንፈስ ቅዱስ እርዳታና እገዛ እየተቀየርን እንሄዳለን፡፡ ያ መለወጥ ሌሎችን እያስገረማቸውና እየለወጣቸው ይሄዳል፡፡ 
· ጸሎት መንፈሳዊ አካሄዳችንን/አኗኗችንን ይለውጣል፡፡
ድሮ የተሸነፍንበት ኃጢአት በተራው የተሸነፈ የሆናል፡፡ ሰይጣን የተፈጥሮ አካላችንን ብልቶቻችንን እየተጠቀመ ይሠራ የነበረው ኃጢአት ለመሰልጠን ጉልበት ያጣ ይሆናል፡፡ ይልቁንም የሚጸልይ ሰው ተመልሶ ድሮ በሰለጠነበት ኃጢአት ላይ ለመሰልጠን ጉልበታም ይሆናል፡፡ በሌላ በኩል ይህ ማለት እግዚአብሔርን የሚያስከብር ሕይወት መኖር እንጀምራለን፡፡ ለብዙዎች ለመሰናከል እቅንፋት ሆኖ የነበረው ሕይወት አሁን ለመነሣታቸውና አልፋውም የእኛን ሕይወት ተመልሰው እስክመኙ ድረስ የተለየ ሕይወት መኖር እንጀምራለን፡፡ (ገላ 1፡24) በይሁዳ ያሉ ወገኖች ፊቴን ለማየት ይመኑ ነበር፡፡ (1ጢሞ 4፡7-10)… እግዚአብሔርን መምሰል ለአሁኑና ለሚመጣው ተስፋ ስላለው ለሁሉይጠቅማል፡፡ ከባድና ውስብስብ ሁኔታዎች አጋጥመውን ስለእነዚህ ሁኔታዎች/ጉዳዮች ሰው እምባ መንፈስ ቅዱስ በውስጣችን የሚቃትተው መቃታት ሳናውቀው አስቀድሞ የእኛን ሕይወት አኗኗር፣ አካሄድ ቀርጾ አስተካክሎ የምናለቅስበትን ጉዳይ እንደባለጠግነቱ መጠን ይሰጠናል፡፡ 
· የጸሎት አገልግሎታችንን ይለውጣል፡፡ 
· የሚጸልይ ክርስቲያን አገልግሎት መለኮታዊ ቅባትና ኃይል እየተጨመረበት ይሄዳል፡፡ አንደኛ ይህ ሁኔታ እኛን ያስደንቃል፡፡ ሁለተኛ የሚሰሙና የሚያዩ ሰዎች ይደነቃሉ፡፡ 
· በየአገልግሎቱ ላይ ለሚጸልይ አዲስ ኃይል ይመጠለታል÷ ያልጠበቀው ኃይል ባልጠበቀው አገልግሎት ሰዓት ላይ ይመጠለታል፡፡ ይህ ደግሞ የብዙዎችን ቀንበር ይሰብራል፡፡ የብዙዎችን አስሮ የያዘውን ማናቆ ይሰብራል፡፡ እግዚአብሔር ይመስገን!!

 ለ. የምንጸልይበትን ነገር ይለውጣል፡፡ 
 የምንጸልይባቸውን ጉዳዮች እግዚአብሔር በአራት መንገድ ይመልስልናል፡፡
1. ሺ አሁን ጸሎትህን ሰምቼ መልሼዋለሁ የሚላቸው ጸሎቶቻችን አሉ/በአጭር ጊዜ በቀጥታ/ (ኢያሱ 10፡12-14)፡፡ ለምሳሌ፡- ሕዝቅያስ ታሞ በጸለየ ጊዜ፣ ኢዮሳፍጥና አቢያ በሚዋጉአቸው ጠላቶች ፊት ሆነው በጸለዩ ጊዜ፣ኤልያስ ከሰማይ እሳት እንድወርድ በጸለየ ጊዜና… ወዘተ ጌታ ለጸሎት መልስ፡-
· መለኮታዊ የሆነ የእግዚአብሔር መገለጥ ብዙዎች ወዲያው በጌታ እንዲያም÷ እኛም ከተገዳደረን ጉዳይ እንድናመልጥ ጌታን ወዲያው ተመስገን እንድንለውና እንድናመሰግነው ያደርገናል፤ ይረደናል፡፡
· በዚህ መልክ ጌታ ጸሎትን ወዲያው ሲመልስ ብዙዎች ትዕቢት የሚያጠቃቸው አሉ፡፡ ጸሎቱ  ወዲያው የሚመለሰው ከእነርሱ ማንነት የተነሣ ይመስላቸውና ሳያውቁ ወደ ትዕቢት ወጥመድ ውስጥ ይገባሉ፡፡ ይህ ደግሞ አሳዛኝ ገጽታ ነው፤ ስለሆነም ጌታ ፈጥኖ የጸሎት መልስ ሲሰጠን ጌታን ማድነቅ ቶሎ ስለመለሰልን ማመስገን ክብርም ለራሱ መስጠት ራሳችንን ግን ለዚህ የተገባሁ እኔ ማን ነኝ ብለን መናቅ አለብን፡፡ 
2. ቆይቼ ለጸሎትህ መልስ እሰጣለሁ ይለናል /ጠብቅ ይለናል/ በረዥም ጊዜ በቀጥታ 
· ነገርን ሁሉ በራሱ ጊዜ ውብ አድርጎ ሊሠራ ስለሚፈልግ (መክ 3፡11)፡፡ አዎን የምንለምነው ነገር በእኛ ጊዜ ቢመጣ ውብ ላይሆን ይችላል፡፡ ያለ ጊዜ የሚመጣ /የሚወለድ ጭንገፋ እንደሚባል ሁሉ፤ ጭንገፋ ፍሬ እንድንበላ እግዚአብሔር አይፈልግም፡፡ ስለዚህ እግዚአብሔር የበሰለ ነገር ውብ የሆነ ነገር በራሱ ጊዜ ይሰጠናል፡፡ /Kayos፡- የእግዚአብሔር ጊዜና /Cronos፡- የእኛ ጊዜ ይለያያል፡፡ የእግዚአብሔር ጊዜ የተሻለውን የሚጠቅመውን ይዞልን ይመጠልናል፡፡
· በቆይታ ውስጥ እግዚአብሔር የእኛን ሕይወት ሊሠራ ይፈልጋል፡፡ ለእግዚአብሔር በጸሎት ለምነን ከምናገኛቸው ነገሮች የበለጠ ሕይወታችን ለእርሱ ብርቅና ውድ ነው፡፡ የምንለምነው ነገር መጥቶ ይዞን እንዲጠፋ አይፈልግም፤ ነገር ግን የምንለምነውን ነገር ሰበብ በማድረግ በጸሎታችን የእኛና ሕይወት በሚገባ ለመሥራት ስለሚፈልግ አውቆ መልሱን ያዘገይብናል፡፡ ምናልባት ጨርሶ እስከምንበጅለት ድረስ ጌታ ይዘገያል፡፡ ያም ብቻ ሳይሆን ያንን የሚሰጠንን ነገር ለመቀበል ብቁዎች እስከምን ሆን ድረስ ይዘገያል፡፡
· በቆይታ መልስ ውስጥ እግዚአብሔር ያ መልስ በየትኛውም ሰዓት ለራሱ የሚገባ ክብር ይዞለት እንዲሚመጣ ስለሚያውቅ ነው፡፡ የምንማረው፣ የምንናገረው፣ በጸሎትም ደግሞ የምንለምነው ነገር ለእግዚአብሔር ክብር እንዲያመጣ ያስፈልጋል፡፡ እግዚአብሔር ማንኛውንም ነገር ሲያደርግልን ክብሩን እንድንነከለት አያስፈልግም/አይፈልግም፡፡ 
· እግዚአብሔር በቆይታ ውስጥ ወደ ታላቅ የጸሎት ልምምድ ውስጥ እንድንገባ ስለሚፈልግ ነው ያም ብቻ ሳይሆን ጌታ በመንፈሳዊነታችን እጅግ ያሳድገናል አገልግሎታችንን ያሳድገል፡፡ ዘሬና ትናንትናም ታላላቅ ዝነኛ የእግዚአብሔር አርበኞች የተባሉ ሁሉ /Crisis/ በሆነ ሁኔታ ውስጥ ጌታ አስገብቶአቸው ጸሎትን ተለማምደው ለራሳቸውም ታላላቅ ሰዎች ሆነው ቀሩ፡፡ ማርቲን ሉተር፤ጆንዌልች፤ ጆንዌስሊ
· በቆይታ ውስጥ ትዕግስትን እንድንለማመደው ነው፡፡ ትልቁ የትዕግስት ትምህርት ቤት የቆይታ /የሚዘጋይ/ ጸሎት ነው፡፡ 
· ጠላት ራሱ ጸሎትን መልስ ያዘገያል (2ተሰ 2፡17-18፣ ዳን 10፡13፣ 9፡23፣ 10፡12፣ መሳ3፡1፤ ዘጸ23፡33)፡፡ መንፈሳዊ ውጊያን የምንለማመድበት ጊዜ ነው፡፡ (ምሳ 13፡12) ‹‹የሚትዘገይ ተስፋ ልብን ልብን ታሳዝናለች፡፡›› እግዚአብሔር ዝም የሚለው የከበረውን የበለጠውን ሊሰጥ ነው፡፡ ሲዘገይ አሽሞንምኖ ልሰጠን ነው፡፡ የሚዘገይ ነገር ቀላል አይደለም በጣም ተስፋ የሚያስቆርጥ ነው፡፡ አንድ አምሳ ዓመት የጸለየ ሰው እንዲህ ብሏል፡- እንኳ እግዚአብሔር የከተማም አውቶብስ ይዘገይ የለም እንዴ ብሏል፡፡  
3. እግዚአብሔር አይሆንም በማለት ለጸሎታችን መልስ ይሰጠናል /No/ አይደለም፡፡ እግዚአብሔር ሁል ጊዜ እሺ /ይሁን/ አይልም፡፡ በንጹሕ ልቦና እየጸለይን እንኳን ቢሆን፤ አምነን ብንጸልይም እግዚአብሔር አንዳንድ ጊዜ አይሆንም ይላል (1 ነገ 19፡4-8፣ ሉቃ 22፡41-42)፡፡ ለዚህም ሦስት ዋና ምክንያቶች አሉ፡-
· ያ የምንጸልየው ጉዳይ እግዚአብሔርን ስለሚያከብረው ነው፤ እግዚአብሔር የማይከብርበት ነገር ዛሬ የምያስከብረን ቢመስልም ነገ ወደ ታላቅ የውርዳት አዝቅት አውርዶን ይተወናል፡፡ እግዚአብሔር የማይከብርበት ነገር ለእኛ ክብር ያመበጠና ወደ ትዕቢት ያወጣንና መጨረሻ ላይ ለውርዳት ለውድቀት ያደርገናል፡፡ ስለዚህ አይሆንም አልሰጥም ብሎ ጌታ ዝም ብለን እንኳ መልሱ 
ልክ ነውና መቀበል አለብን፡፡ 
· የጸሎቱን ምላሽ ጌታ ቢሰጠንም ነገሩ ለእኛ ስለማይጠቅመን ቢመጣልን የከሰርን ልያደርገን ስለሚችል ጌታ አይሰጠንም፡፡ እግዚአብሔር ፈጽሞውኑ ልጆቹን ጉዳት አይወድም/አይፈልግም፡፡ እግዚአብሔር ዓሣ ስንለምን ግንጥን፣ ዶሮ ስንለምን፣ ድንጋይ ልሰጠን አይፈልግምና ክፉ የሆነውን ነገር ተመልሶ የሚጎዳንን ነገር ለጸሎታችን አይመልስም፡፡ 
· ለእግዚአብሔር ሕዝብና ቤት አይበጅም፡፡ አዎን ጌታ ለእኛ የሚሰጠን ነገር ሁሉ ለራሱ ክብር ለቤተ ክርስቲያን ጥቅም ለምዕመናን በረከት እንዲሆን እንጂ እግዚአብሔርን አዋርዶ ቤተ ክርስቲያንን አጎሳቁሎ የሚሄደውን ጌታ ሊሰጠን አይፈልግም፡፡ በተለይም መንፈሳዊ ጸጋ ሥጦታዎችን ለቤተ ክርስቲያን ጌታ የሚሰጠው ለአካሉ መታነጽ ነው፡፡ ለአካሉ ግንባታ ለመንግሥቱ መስፋፍያ እንዲሆን ነው፡፡ ስለሆነም ጸሎት የምንጸልይባቸውን ጉዳዮች ይለውጣል፤ ይቀይራል፡፡  በጸሎት ተራራ ይናዳል፣ ባሕር ይከፈላል፣ ጨለማ ይበራል፣ ሸለቆ በውኃ ይሞላል፣ እስረኛ ይፈታል፣ የሞተ ይነሣል፣ ተአምራት ይሆናል፣ የተወሳሰበ ነገር ይቃናል፣ የታመመ ይድናል፣ ያዘነው ይጽናናል፡ ቢሆንም ግን ለክብሩ የማይሆነውን ነገር የእግዚአብሔርን ሕዝብ የማይጠቅመውንና የማይባርከውን ነገር ጌታ ሊሰጥ ፈቃደኛ አይሆንም፡፡ እምቢ ብለን ብንጸልይ ሊሰጠን ይችላል፤ ለነፍሳችን ግን ክሣትን ይልክብናል፣ ሞትን ያመጠብናል፣ ችግርን ያስከትልብናል፣ በመንፈሳዊ ሕይወታችንና ጸጋችን ላይ አደጋ ያመጣልና እንደፈቃዱ መለመን ትልቅ ጥበብ ነው፡፡ 
*እግዚአብሔር አይሆንም የሚል የጸሎት መልስ ትክክለኛ ነው፡፡ ምክንያቱም እኛን የሚጎደውን የጸሎት መልስ እግዚአብሔር አይሰጠንም፡፡ 
4. በተዘዋዋሪ መንገድ ይመልሰል፡፡ ጳውሎስ ለወንጌል አገልግሎት እየሄደ እግዚአብሔር በሮሜም ተሰብካለህ ስላለ ይጸልይ ነበር፡፡ በሰላማዊ መንገድ በጸጥታ ሊሄድ ነበር፤ የእርሱ እቅድ እግዚአብሔር ግን በእስራት መንገድ ሮሜን አደረሰው፡፡ 

ጸሎት መንፈሳዊ ኅብረትን ለመፍጠር ቁልፍ መሣሪያ ነው (የሐዋ 2፡42-47)፡፡ 
ሀ. የአንድነት ጸሎት ኃይሉ፣ ጉልበቱና ውጤቱ ከፍተኛ ይሆናል፡፡ 
· አንድ መለከት ከፍ ብሎ ይሰማል፡፡ ከአንድ መለከት የበለጡ መለከቶች ደግሞ ምን ያህል አብልጠው ይሰማሉ፡፡ እንዲሁም የእግዚአብሔር ሕዝብ በአንድነት ሲጮህ ውጤቱ ከፍተኛ ነው፡፡ (ማቴ 18፡19) ‹‹ከእናንተ ሁለቱ በምድር በማናቸውም በሚለምኑት ነገር ሁሉ ቢስማሙ በሰማያት ካለው ከአባቴ ዘንድ ይደረግላቸዋል፡፡ ሁለት ወይም ሦስት በስሜ በሚሰበሰቡበት በዚያ በመካከላቸው እሆናለሁ፡፡››
· የእግዚአብሔር ቤተሰብ በአንድነት ቤተ ክርስቲያን ሆነው በሚጸልዩበት ሰዓት አስደናቂ የሆነ ውጤት ያመጣል፡፡ የተለያዩ ቅዱሳን በአንድነት ሲጸልዩ አስገራሚ ውጤት ይታያል፡፡ ዳንኤል ከባልንጄሮቹ ጋር ሆኖ በኅብረት ሲጸልዩ የተደበቀ ምስጢር ፈጥኖ ተገለጠ (ዳን 2፡7-19)፡፡
ለ. ቤተሰብና ቤተ ክርስቲያን በኅብረት ስጸልዩ እግዚአብሔር አስፈላጊና መሠረታዊ የሆነውን አንድነት ያፈሳል፡፡ ቤተሰብንና ቤተ ክርስቲያንን በልዩ ሁኔታ የሚያስተሳስር ብርቱ መሣሪያ በኅብረት መጸለይ ነው፡፡ የአንድነት ጠላት ሰይጣን ነው፡፡ ስንጸልይ አንድነት እየጠነከረ ይሄዳል፡፡ 
· በአንድነት በሚጸልዩ ባልና ሚስት መካከል ነፋስ አይገባም፡፡ ባንድነት የሚጸልዩ ቤተሰብ ኅብረት በእጅጉ የተጠበቀ ይሆናል፡፡ 
· ባንድነት የሚጸልዩ የቤተ ክርስቲያን ምዕመናን አንድነት እጅግ የተጠበቀ ይሆናል፡፡
· ባንድነት የሚጸልዩ ጓደኛሞች ኅብረታቸው አይጠቃም፤ ስለዚህ ባንድነታችን ሰይጣንን ለማስፈራራት ባንድነት እንጸልይ፡፡

ጸሎት ለመንፈሳዊ ድፍረት ቁልፍ መሣሪያ ነው፡፡ 
(የሐዋ 4፡31) ‹‹ከጸለዩም በኋላ ተሰብስበው የነበሩበት ስፍራ ተናወጠ÷ በሁሉም መንፈስ ቅዱስ ሞለባቸው           የእግዚአብሔርንም ቃል በግልጥ ተናገሩ፡፡››

9. የበለጠውን መንፈሳዊና ቁሳዊ በረከት የምናገኘው በጸሎት ነው (ሉቃ 11፡13)፡፡ 
10. ጸሎት ለወንጌል ሥርጭት ቁልፍ መሣሪያ ነው (ማቴ 9፡35-38)
 
III. እንዴት እንጸልይ
ደቀ መዝሙርት ጌታ ኢየሱስን እንዴት መጸለይ እንዳለባቸው በጠየቁ ጊዜ ስለ ጸሎት አስተማራቸው፡፡ ጸሎት ሃይማኖታዊ /መጸለይ/ አለበት ስለተባለ መደረግ የለበትም፡፡ ጸሎት ጆርናታ መሙያ አይደለም፡፡ ጸሎታችን ከጌታ ዘንድ መልስ ለማግኘት ሊሆን ዘንድ ያስፈልጋል፡፡ 
1. አኳኃኑ ሁኔታ/ የመጸለይ ሁኔታ
· በጉልበት ተንበርክከን ሊሆን ይችላል (1ነገ 8፡54)፡፡ በጉልበት ተንበርክከን መጸለይ ራስን ዝቅ ማድረግንና ማዋረድን ያመለክታል፡፡ እግዚአብሔር የሚፈልገው የልባችንን መንበርከክ ነው፡፡
· እጆቻችንን ወደ ላይ በመዘርጋት (ዕዝ 9፡5)፡፡ እጅን መዘርጋት ከጦር ሜዳ የመጣ ሳይሆን አይቀርም÷ መሸነፍን መመረክን ያሳያል፡፡ 
· በመውደቅ መጸለይ ይቻላል (ማቴ 2፡11)፡፡ 
· በመቆም መጸለይ ይቻላል (ሉቃ 18፡11-13)፡፡
· እየተራመዱ መጸለይ ይቻላል (ማቴ 14፡28-33)፡፡
· ድምጽ ሳያሰሙ መጸለይ ይቻላል (1ሳሙ 1፡1…)፡፡
· ድምጽን ከፍ በማድረግ መጸለይ ይቻላል (የሐዋ 4፡23-33)፡፡
· በመዘመር መጸለይ ይቻላል (ዕንባ 3፡1…)፡፡
· ራስን በማዘንበል በግንባር በመደፋት መጸለይ ይቻላል (ነህ 8፡6)፡፡
*የእግዚአብሔር ትኩረት አኳኃናችን /ሁኔታዎች/ ላይ ሳይሆን በልባችን ላይ ነው፡፡ 
2. ለታላቅ መንፈሳዊ ድልና በረከት መደረግ ያለባቸው የጸሎት እንቅስቃሴዎች /እንዴት ሆነን ብንጸልይ እግዚአብሔር ይሰማናል/? የእግዚአብሔር ዋና ትኩረቱ በአኳኃናችን ላይ ሳይሆን እንዴት ሆነን ብንጸልይ እግዚአብሔር ይሰማናል፡፡
ሀ. በኢየሱስ ስም መጸለይ (ዮሐ 14፡13-14)… በስሜ… ይላል፡፡ የክርስቶስ ስም ከስም ሁሉ በላይ የሚበልጥ ስም ነው፡፡ የኢየሱስም ስም በሥልጣናት ላይ ሁሉ ሥልጣን ያለ ስም ነው፡፡ የኢየሱስ ስም ሲባል ሥልጣኑን መጠቀማችንን ያሳያል፡፡
ለ. በጸሎት አስፈላጊነትን በማመን መጸለይ
ሐ. ለመጸለይ መወሰን
መ. ጸሎትን እንደ ትልቅና ዋና ሥራ በመቁጠር መጸለይ
ሠ.በአንድ ልብ መጸለይ           የክርስቲያኖች አንድነት፡- ሰይጣን የክርስቲያን አንድነት የሚያስገኘውን ታላቅ ድል ያውቃል፤ ክርስቲያኖች በአንድነታችን መካከል የሚሆነውን ታላቅ ድል አናውቅም፡፡ 

(ማቴ 18፡19) ‹‹… ከእናንተ ሁለቱ በምድር በማናቸውም በምለምት ነገር ሁሉ ቢስማሙ በሰማያት ካው ከአባቴ ዘንድ ይደረግላቸዋል፡፡››
(የሐዋ 2፡1-4) ‹‹ በዓለ አምሳ የተባለው ቀን በደረሰ ጊዜ ሁሉም ባንድ ልብ ሆነው አብረው ሳሉ ድንገት እንደሚነጥቅ ዐውሎ ነፋስ ከሰማይ ድምጽ መጣ፤ የነበሩበትንም ቤት ሞላው፡፡ በሁሉም ላይ መንፈስ ቅዱስ ሞለባቸው…፡፡››
(የሐዋ 1፡14)‹‹… እነዚህ ሁሉ በአንድ ልብ ሆነው ለጸሎት ይተጉ ነበር፡፡›› 
(ዳን 2፡17-19)‹‹… ዳንኤልም… ስለዚህ ምስጢር ከሰማይ አምላክ ምሕረት ይለምን ዘንድ… ነገሩን ለባልንጄሮቹ አስታወቃቸው፡፡ የዚያን ጊዜም ምስጢሩ በሌሊት ለዳንኤል ተገለጠለት፡፡››
   *በእነዚህ በአንድነት ጸሎቶች በአንዴ ዓለም አቀፍ ክስታት ተፈጥሯል፡፡

የአንድነት ጸሮች፡-
· መናናቅ፣ መተቻቸት፣ አለመቀባበል ነው፡፡ ይህንን ስላወቀ ሰይጣን የኢትዮጵያን ቤተ ክርስቲያናት የሞላቸው በመናናቅ በሽታ ነው፡፡ በእያንዳንዱ አጥቢያና ክርስቲያን ውስጥ እግዚአብሔር ያስቀመጠው ውባትና ልዩ ጸጋ አለ፡፡ ያንን እናድንቅ! ጌታን እናመስግን እንጂ አንናናቅ፡፡ የአንዱ ጸጋ ሌላውን ያገልግል፤ እንገልገል፡፡ ዘማሪ ሰባኪውን ሰባኪውም የሚጸልየውን ያድንቅ (ገላ 6፡3) ‹‹… አንዱ ምንም ሳይሆን ምንም የሆነ ቢመስለው ራሱን ያታልላል፡፡››  
(ገላ 1፡24)‹‹… ስለ እኔም እግዚአብሔርን ያከብሩ ነበር፡፡››
· የግል ዓላማን ለማስፈጸም ኅብረቱን የሚጎዳ ነገር ሆን ተብሎ የሚደረግ እንቅስቃሴ ነው፡፡ የግል ዓላማችንን ለመፈጸም ኅብረቱ አይጎዳ፡፡ አቋሜን አልቀይርም በሚል ሰበብ እግዚአብሔር መንጋ አይበተን፡፡ 
· ዘረኝነት ነው፡፡ 

የአንድነት መፍትሔዎች፡- 
· በልዩነታችን በአንድነት መኖሩን ማመን /Unity in Diversity/:: ዥንጉርጉር ውብ ነው፡፡ የሰማይ ቤት ዜጎች ዥንጉርጉሮችና ውቦች  ናቸው፡፡ 
· የራሳችንን ልምምድ፣ ዕውቀት፣ ችሎታ፣ ጸጋ፣ …. መለኮታዊ አለማድረግ፤ ነገር ግን በዚያ ጸጋ ሌሎችን ማገልገል፡፡ 
· አብሮ መጸለይና ማምለክ፡፡ ‹‹ባንድነት የሚጸልዩና የሚያመልኩ አብረው ይኖራሉ›› ይባላል፡፡

ረ. ቋሚ በማድረግ /ልማድ በማድረግ/ ቀጣይነት ባለው ሁኔታ መጸለይ 
(ሉቃ 22፡39) ‹‹ኢየሱስም ወጥቶም እንደልማዱ ወደ ደብረ ዘይት ተራራ ሄደ፤…ይጸልይ ነበር፡፡›› ለኢየሱስ የጸሎት ልማድ ነበረው፡፡ (የሐዋ 10፡30) ቆርኔሌዎስ የልማድ ጸሎት ነበረው፡፡ እንደ ልማዱ በዘጠኝ ሰዓት ይጸልይ ነበር፡፡ የልማድ ጊዜ ማለት ከጌታ ጋር የቀጠሮ
 
ህይወት ለዋጭ 5 ጸሎቶች፡-
1 አሮጌውን ማንነቴን ግደልልኝ -2 በደምህ ንጹህ አድርገኝ - 3 በመንፈስ ቅዱስህ ሙላኝ - 4 መንፈስ ቅዱስ ዛሬ ምራኝ - 5 ዛሬ ለአንተ ክብር ተጠቀምብኝ
የጸሎት እንቅፋቶች
ጸሎታችን በመልስ የታጀበ እንዳይሆን የሚያደርጉ በዕለት ተዕለት ህይወታችን የሚያጋጥሙን ነገሮች
· ይቅር አለማለት ማቴ 6፣14-15፣12-13
· የተሳሳተ የሰዎች ተነሳስቶት (ሞቲቭ) በራስ ፍላጎት ላይ ብቻ ያነጣጠረ ጸሎት ያዕ 4፣3 አንዲት ሴት ኤር 18፣10
· የቤተሰብ ህይወታችን ጤንነት ሲያጣ 1ጴጥ3፣7 
· ጣኦት አምላኪነት ህዝቅ 14፣1-5፣ዘዳ 6፣4
· የእግዚአብሔርን  ታማኝነት መጠራጠር ያዕ 1፣5-8
· የእግዚአብሔርን ቃል አለመታዘዝ ምሳሌ 28፣9
· ስስታምነት ምሳሌ 21፣13
· በደል መዝ 66፣18
